# GUIÓ DE LA MEMÒRIA TÈCNICA DEL PROJECTE

Subvencions per empreses de la cadena de valor de la indústria de l’automoció.

Processos de reflexió estratègica i desenvolupament de plans de transformació tecnològica i negoci per a la cadena de valor de la indústria de l’automoció.

*Resolució EMC/2909/2020*

Unitat d’Innovació Empresarial

19 de novembre de 2020

## Instruccions generals

D’acord amb la base 6.6 de les Bases reguladores de la Resolució EMC/2909/2020, juntament amb la sol·licitud, s'ha d’adjuntar una **Memòria tècnica del projecte** per al qual se sol·licita la concessió de l’ajut.

La memòria tècnica del projecte caldrà que segueixi l’índex següent, el contingut del qual s’explica a l’apartat **Guia de suport per a la preparació de la Memòria tècnica del projecte** inclosa en aquest document.

*La Memòria Tècnica del projecte no superarà les 8 pàgines i ha de tenir un cos de lletra mínim de 10 i haurà de seguir l’índex següent.*

## Índex de la memòria tècnica del projecte

1. Descripció de la empresa: activitat, situació actual i evolució de en els darrers 3 anys.
2. Justificació de la necessitat d’aquest procés de reflexió.
3. Pressupost del projecte
4. Descripció del/s assessor/s externs que participen al projecte (seleccionats pel sol·licitant) i justificació de la seva idoneïtat per portar a terme l’activitat.

## Guia explicativa de suport per a la preparació de la Memòria Tècnica del Projecte

S’entendrà com a memòria tècnica del projecte, el document annex (segons el que es requereix a les bases reguladores, base 6.6) a la sol·licitud que respongui als punts que s’exposen a continuació.

Es detalla en aquesta guia, quins son els aspectes i el contingut que cal esmentar en cada punt, així com la extensió màxima que hauran de tenir.

### Descripció de l’empresa: activitat, situació actual i evolució dels darrers 3 anys

*[Es recomana que aquest apartat no superi les 3 pàgines]*.

En aquest apartat, el sol·licitant haurà de descriure l’empresa, la seva activitat, els productes o serveis que desenvolupa, produeix i comercialitza, els seus principals clients, etc...Ha de permetre situar a aquesta i a la seva activitat en la cadena de valor del sector automoció.

Caldrà descriure quina es la situació actual de l’empresa en termes de volum de vendes, nivells de productivitat, situació al mercat, plans i projectes de futur dins de la cadena de valor del sector automoció. A banda de descriure la situació actual, serà necessari explicar l’evolució de l’empresa en els darrers 3 anys.

(........)

### Justificació de la necessitat d’aquest procés de reflexió.

*[Es recomana que aquest apartat no superi les 2 pàgines]*.

En base a la situació actual i l’evolució de l’empresa en els tres últims anys exposada a l’apartat anterior, el sol·licitant haurà d’explicar en aquest punt el per què considera necessari portar a terme un procés de reflexió com el que es sol·licita. Serà necessari identificar les amenaces i dificultats que es preveuen trobar a curt i mitja termini pròpies d’operar a la cadena de valor del sector automoció. Per altra banda, com aquestes poden afectar negativament a l’empresa i que, per tant, requereixen d’un pla o activitat de transformació per tal de assegurar la continuïtat de l’empresa.

Entenem per canvis, dificultats i amenaces previstes, aspectes vinculats a la transició del sector automoció cap a la indústria de la mobilitat; desenvolupament de noves tecnologies: cotxe elèctric, hidrogen, cotxe autònom...; canvis en el comportament del client/usuari: comprar vs utilitzar o compartir; tancament o canvis d’emplaçament dels principals clients-proveïdors del sector, entre altres.

(......)

### Pressupost del projecte.

*[Es recomana que aquest apartat no superi 1 pàgina]*.

Caldrà detallar el cost del les col·laboracions externes que intervenen al projecte que fan els serveis d’assessorament extern per dur a terme l’actuació subvencionada. (cost subvencionable)

(.........)

1. Descripció del/s assessor/s externs que participen al projecte (seleccionats pel sol.licitant) i justificació de la seva idoneïtat per portar a terme l’activitat.

*[Es recomana que aquest apartat no superi les 2 pàgines]*.

En aquest apartat cal detallar el nom dels assessors (assessors o empreses que presten serveis d’assessoria i/o consultoria) que participen al projecte i el cost dels quals es considera subvencionable.

Cal justificar la seva idoneïtat aportant referències d’actuacions fetes anteriorment i de naturalesa similar, participació en projectes relacionats amb la cadena de valor del sector automoció, trajectòria i referències de l’assessor/s seleccionats, i altres dades o informacions que permetin validar que té capacitats suficients i contrastades per participar en aquest projecte

(........)